སློབ་མ་འགའ་ལ་གནང་བའི་ཞལ་
གདམས་བཞུགས་སོ། །
༄༅། །གང་གི་ངོ་བོ་གདོད་ནས་འགྱུར་མེད༵་ཆོས་སྐུའི་ཆ་ཤས་ཡོངས་སུ་རྫོགས། །ལྷུན་གྲུབ་
རང་བཞིན་འགགས་མེད་ལོངས་སྐུའི་མཚན་དཔེའི་རི་དྭགས་གཟུགས་བརྙན་བཀྲ། །ཐུག་
རྗེའི་ཀུན་ཁྱབ་སྤྲུལ་སྐུའི་ཕྲིན་ལས་འོད་དཀར་སྲིད་གསུམ་ཁོང་དུ་མཛེས། །རྡོ་རྗེ་འཆང་
དངོས་བླ་མའི་བྱིན་བརླབ་བདུད་རྩིའི་ཟེར་གྱིས་བདག་བློའི་ཀུནྡ་སྐྱོངས། །དེ་ལ་འདི་བདག་
གིས་ཉམས་ལེན་གྱི་གནད་འགའ་ཞིག་གླེང་ན་ཁྱོད་ཀྱིས་ལེགས་པར་གསན་འོས་ཏེ། །མདོ་
ལས་འཕགས་པའི་ཡང་དག་པའི་ལྟ་བ་སྐྱེ་བ་ལ་ནི་རྒྱུ་གཉིས་དང་། །རྐྱེན་གཉིས་ཡོད་དེ།
གཉིས་གང་ཞེ་ན། འདི་ལྟ་སྟེ། གཞན་གྱིས་སྨྲ་དང༌། སོ་སོར་རང་གིས་ཚུལ་བཞིན་ཡིད་ལ་
བྱེད་པ་སྟེ། འདི་གཉིས་ནི་འཕགས་པའི་ཡང་དག་པའི་ལྟ་བ་སྐྱེ་བའི་རྒྱུ་གཉིས་དང༌། རྐྱེན་
གཉིས་པོ་ཡིན་ནོ། །ཞེས་སོ། །དེས་ན་རང་བཞིན་རྫོགས་པ་ཆེན་པོའི་བཞུགས་ཚུལ་ནི། ངོ་
བོ་ཀ་དག་ཡིན་པས། །ཀུན་གཞི་ཉོན་ཡིད་སེམས་གསུམ་སྣང་དུས་ཉིད་ནས་སྐུ་དང་ཡེ་ཤེས་
ཀྱི་རང་བཞིན་མ་གཏོགས་དེ་ན་ཅི་ཡང་མེད་ལ། གདོད་ནས་སྐུ་དང་ཡེ་ཤེས་ཡིན་པས་ཡེ་
གྲོལ་ཏེ། ཀུན་འབྱུང་དུག་ལྔ་པོ་ཞེ་སྡང་ཡེ་ནས་ཆོས་དབྱིངས་ཡེ་ཤེས། གཏི་མུག་གདོད་ནས་
གྲོལ་བ་མེ་ལོང་ཡེ་ཤེས་སོགས་ཡིན་པས་ཀ་དག་ཡེ་གྲོལ་ཟེར་བ་གདའ། མདོར་ན་སྡུག་
ཀུན་གཉིས་ཀྱི་རང་བཞིན་གདོད་ནས་སྐུ་དང་ཡེ་ཤེས་ཡིན་པས་ཡེ་ནས་གྲོལ་བ་སྟེ། ཧ་མ་
གོ་ན་དུག་ལྔ་ཕུང་ལྔ་སེམས་ལས་ལོགས་སུ་མེད། སེམས་བྱུང་གནས་འགྲོ་འོང་བཙལ་དུས་
ཡེ་ནས་སྐྱེ་འགགས་གནས་གསུམ་དང་བྲལ་བ་དེ་རེད། མདོ་དགོངས་འགྲེལ་ལས། ཆོས་
278

སློབ་མ་འགའ་ལ་གནང་བའི་ཞལ་གདམས།
ཐམས་ཅད་ངོ་བོ་ཉིད་མ་མཆིས་པ། ཆོས་ཐམས་ཅད་མ་སྐྱེས་པ། མ་འགགས་པ། གཟོད་
མ་ནས་ཞི་བ། རང་བཞིན་གྱིས་ཡོངས་སུ་མྱ་ངན་ལས་འདས་པའོ། །ཞེས་སོ། །ད་ལྟ་ཕྱི་ནང་
གི་འབྱུང་བ་སོགས་སྣང་དུས་ཉིད་ནས་ཡེ་ཤེས་ལྔ་ལས་ལོགས་སུ་མེད་དེ། གསང་སྙིང་ལས།
ས་ཆུ་སྤྱན་དང་མཱ་མ་ཀི་སོགས་གསུངས་པ་དང༌། འཁྲུལ་གཞི་རང་བཞིན་ལྷུན་གྲུབ་འོད་ལྔ་
ཡིན་པས་དཔེར་ན་ཐག་ཁྲར་སྦྲུལ་དུ་འཁྲུལ་བའི་དུས་དེ་ན་ཐག་པ་མ་གཏོགས་སྦྲུལ་མེད་
པས་ཤེས་པ་ཡིན། སྦྲུལ་ཡོད་ན་འཁྲུལ་པར་ཟེར་མི་རུང་ངོ་། །མདོ་ལས། ཀུན་ནས་ཉོན་
མོངས་པའི་མཚན་ཉིད་གང་ཡིན་པ་དེ་ཉིད་རྣམ་པར་བྱང་བའི་མཚན་ཉིད་དེ། འདི་ལྟ་སྟེ།
རང་བཞིན་གྱིས་རྣམ་པ་དག་པའི་མཚན་ཉིད་དོ། །ཞེས་སོ། །དེ་ལྟར་སངས་རྒྱས་མ་ཡིན་
པའི་ཆོས་ཞིག་གནས་ཚུལ་ལ་མེད་པས་ཡོངས་སུ་གྲོལ་བ་ཟེར། དེ་ལྟར་ཡིན་པའི་རང་ཐོག་
ཏུ་ཡིན་ཚུལ་ངོ་སྤྲོད་པས། ཡིན་ལུགས་ངོས་ཟིན་པས་རང་སར་རང་གྲོལ་ནས། ཅེར་གྱིས་
དྲན་པའི་ངང་དྭངས་རིག་པའི་རང་ཐོག་ཏུ་རེ་དོགས་ཆེད་འཛིན་མེད་པར་བཞག་པ་ཡིན་ནོ། །
དེས་ན་སངས་རྒྱས་དང་སེམས་ཅན་གྱི་ཁྱད་ངོ་ཤེས་དང་མ་ཤེས་ཙམ་ལས་མེད་པས།
ཤན་སེམས་རིག་ལ་བཟླས་འབྱེད་དགོས་པའི་ཕྱིར། །ལ་བཟླ་གསུམ་གྱི་ཐག་ཆོད་ཚེ།
གཤིས་གཞི་དེ་རྣལ་འབྱོར་ལམ་གྱི་གཞིའམ་ལྟ་བར་གྱུར་ཏེ། འཁོར་འདས་རྟེན་འབྲེལ་ལུཊ་
དེའི་
འབྱུང་ལྡོག་དབྱེར་མེད་དུ་གྱུར་ནས། སྡུག་ཀུན་སྐུ་ཡེ་དབྱེར་མེད་རིག་སྟོང་ཐིག་ལེ་ཉག་
གཅིག་མངོན་དུ་གྱུར་ཏོ། །དེ་ལྟར་ངོ་བོ་རང་བཞིན་ཐུགས་རྗེ་དབྱེར་མེད་དུ་ཐག་ཆོད་པས་
འབྲས་བུ་སྐུ་གསུམ་ལམ་སྣང་དུ་རྫོགས་པའི་ཐིག་ལེ་ཉག་གཅིག་ཏུ་བཙན་སར་ཟིན་པར་
སངས་རྒྱས་ཟེར་བའི་གནད་འདི་ཤེས་ནས་འབྲས་བུ་སངས་རྒྱས་གཞན་དུ་མི་ཚོལ་བ་དེ་
འབྱུང་བ་ཡིན་ནོ། །དེ་ལྟར་ཁྲེགས་ཆོད་ལ་བཟླ་སྐོར་གསུམ་གནད་དུ་སྨིན་པའི་ངོ་སྤྲོད་ཐེབས་
279

ཀུན་མཁྱེན་ཀརྨ་བཛྲའི་གསུང་འབུམ།
ཕྱིན་ཆད་ཡིད་ལས་འདས་པའི་ཤེས་རབ་ཆེན་པོས་རྩིས་ཟིན་པ་དག་གིས། ལྷ་སྐུའི་མཐར་
ཐུགས་ཤེས་རིག་རང་བྱུང་གི་རྒྱལ་པོ་སྔགས་ཀྱི་མཐར་ཐུག་གྲགས་སྟོང་སྐྱེ་མེད་རྡོ་རྗེ། དེ་
ལྟར་ཡེ་ནས་ཡིན་པ་ལ་ཡིན་ཚུལ་ཤེས་པའི་ཡེ་ཤེས་ཏེ། མདོར་ན་ད་ལྟའི་རིག་པ་འདི་ཉིད་
ཡེ་ནས་ལྷ་སྔགས་ཡེ་ཤེས་དབྱེར་མེད་ཡིན་པ་ལ་ཡིན་ཚུལ་ཤེས་ནས་ལམ་དུ་འཁྱེར་བ་འདི་
གནད་དུ་ཆེ་བ་གདའོ། །སྒོ་ལྔའི་ཤེས་པ་ཡེ་ཤེས་སུ་ཐག་ཆོད་པས་ཡེ་ཤེས་ཀྱིས་ཡུལ་ལྔ་
མཐོང་བ་ཡིན་པས། ཡེ་ཤེས་ལ་གཟུང་འཛིན་མི་མངའ་བས་ཐིག་ལེ་ཉག་གཅིག་ལས།
གུད་བཅད་སྤང་བླང་གི་རྟོག་པ་འབྱུང་བའི་གནས་མེད་དེ། དེའི་གནད་སེམས་ནི་ཀུན་གཞི་
མ་རིག་པ་ལས་བྱུང་བ་ཡིན་ཞིང་། ངོ་ཤེས་ཚེ་མ་རིག་གསུམ་གྱི་མུན་པ་རང་སངས་དུ་སོང་
བས། རྩ་བ་མེད་པའི་ཡལ་ག་བཞིན་ནོ། །དོན་ལ་ངོ་བོ་རང་བཞིན་ཐུགས་རྗེས་གསུམ་གྱི་
རང་གདངས་མ་གཏོགས་འཁོར་འདས་ལམ་གསུམ་གྱི་ཆོས་མེད་པས་རང་ཤར། རང་ངོ་
ཤེས་པས་རང་གྲོལ་དུ་འགྱུར་རོ། །རང་ངོ་ཤེས་བཞིན་པས་ལྟོས་དང་། དོན་ལ་ཤར་བ་དེ་
གཞི་ལས་གཡོས་པ་མེད། དེ་མེད་པས་དྲན་རིག་འཆར་ནུབ་བམ་ཤར་གྲོལ་ཡེ་ནས་མེད།
དེ་མེད་པས་ཤར་གྲོལ་འབྱེད་པའི་མཁན་པོ་མེད། །དེ་མེད་པས་རང་རིག་ཟང་ཐལ་ཆེན་
པོའི་ངང་ཁོ་ན་ལགས་སོ། །ཨ་ལ་འོན་ཀྱང་རིམ་གྱིས་པས། རྣམ་རྟོག་ཐོལ་སྐྱེས་འཕྲལ་དུ་
རིག །རིག་ཙམ་ནས་སྟོང་པ་དང༌། དང་པོ་ནས་ཤར་མཁན་དང་རྣམ་རྟོག་གཉིས་དབྱེར་མེད་
དུ་ཤར་ནས་དབྱེར་མེད་དུ་གྲོལ་ནས་སྟོང་པ་དང་། ཤར་དང་མ་ཤར་གྱི་སྤུ་རིས་འབྱེད་པའི་
མཁན་པོ་མེད་བཞིན་རང་རིག་ཐ་མལ་གྱི་རིག་པ་ཟང་ཐལ་ཆེན་པོའི་ངང་གནས་འཕྲོའི་ཐ་
སྙད་དང་བྲལ་བའི་རང་ཤར་རང་གྲོལ་རྣམས་རིམ་གྱིས་འབྱུང་བ་ཡིན་ནོ། །དེས་ན་རང་རིག་
ཡེ་ཤེས་ཟང་ཐལ་དང་སེམས་རྟོག་མ་རིག་འཁྲུལ་གཟུགས་གཉིས་ཕྱེད་ནས་རིག་པ་བསྐྱངས་
280

སློབ་མ་འགའ་ལ་གནང་བའི་ཞལ་གདམས།
པས་སྣང་སེམས་གཉིས་རིས་མེད་དུ་དག་དུས་སྒོམ་འཛིན་གྱི་ཤེས་སྒྲིབ་དག་ནས་སྤྲོས་བྲལ་
ཀླུངས་སུ་ཕེབས་པའི་ཚེ་རེད་མཆན་རིག་པ་གཏད་མེད་མཚན་ཉིད་པ་གཤིས་སུ་ཕེབས་པ་
ཡིན་གསུངས། རྟོག་ཚོགས་ངོས་བཟུང་མེད་པ་རང་སར་ཕེབས་པའམ་གྲོལ་བ་ལ། རིག་
པ་ངོ་འཕྲོད་པའི་གང་ཟག་ལ་གྲོལ་ཐུབ་མི་ཐུབ་ཟེར་བ་དེ་ལྷག་མཐོང་གི་རྩལ་རང་ངོ་ཤེས་
མ་ཤེས་ཙམ་ལ་ཐུག་སྟེ། རང་སེམས་གཅེར་གྱིས་མཐོང་དུས་སེམས་རྟོག་གདོད་མའི་གཞི་
དབྱིངས་སུ་དེངས་འགྲོ་བ་ཡིན། དེ་ལྟར་རང་སར་བབ་པའི་ངང་ལ་གནས་ན་ཆོས་སྐུ་རང་
མལ། འཕྲོ་ན་ཡེ་ཤེས་རང་རྩལ་དུ་སྐྱོང་བ་ཡིན་ནོ། །དེས་ན་སེམས་རིག་པར་ལ་བཟླ་བའམ།
གྲོལ་འཁྲུལ་གྱི་མཚམས་དྲན་པས་སླེབས་མ་སླེབས་ཙམ་ལ་ཐུག་ཅིང་རིག་པའི་རྩལ་སྣང་
ཤར་དུས་ནས་ཤར་ས་ཤར་མཁན་མེད་པའི་རིག་པ་རྗེན་སང་ངེ་བ་ཐུགས་རྗེ་འཆར་ཚུལ་
མ་འགགས་པའི་ཡེ་ཤེས་སུ་གནས་པ་དེ་ངོས་བཟུང་བས། རྩ་བ་རང་བྱུང་གི་ཡེ་ཤེས་རང་
ས་ན་རྗེན་པར་གནས་པ་དེ་ཞར་ལ་ངོས་ཟིན་པས་ངོ་བོ་དང་རང་རྩལ་གཉིས་སུ་མེད་པས་
གཉིས་མེད་རང་བྱུང་གི་ཡེ་ཤེས་སྤྲོས་བྲལ་ཐིག་ལེ་ཉག་གཅིག་ཅེས་བྱ་སྟེ་ཞེས་གསུངས་སོ། །
མདོར་ན་རང་སེམས་རང་ངོ་ཤེས་པའི་དྲན་པ་དང་མ་བྲལ་ན་སེམས་རིག་ལ་བཟླ་དེར་འདུ་
སྟེ་མ་ཡེངས་ངང་ལ་འདོད་ཆག་མེད་ཡེངས་པའི་རྐྱེན་གྱིས་ཆགས་སོགས་འབྱུང་བའི་ཕྱིར་
རོ༑ ༑དོན་ལ་འཁོར་བའི་ཆོས་སྤང་རྒྱུ་གཏན་ནས་མེད། མ་སྤང་རང་གྲོལ་དུ་རྟོགས་པས་
སྤངས་བའང་ཡིན་ཏེ། གནས་ཚུལ་ཡིན་ལུགས་མ་ཤེས་པའི་ཡུལ་ཅན་གྱི་འཛིན་ཞེན་དག་
དུས་ཞེན་ཡུལ་ཀྱང་དག་ཚར་བ་སྟེ། དཔེར་མིག་སྐྱོན་བཅོས་པ་དང་མཚུངས་ཏེ། དོན་ལ་
ཇི་ལྟར་སྣང་བ་དངོས་པོའི་ཆོས་ཞིག་ཡེ་ནས་ཡོད་མ་མྱོང་ཀྱང་། ཇི་ལྟར་ཇི་ལྟར་རྟོག་ན་དེ་
ལྟར་དེ་ལྟར་སྣང་བ་འདི་མཚར་ཆེའོ། །སེམས་ཀྱི་སྟོང་ཉིད་འདི་ཤེས་ན། །སྣ་ཚོགས་ཡུལ་
281

ཀུན་མཁྱེན་ཀརྨ་བཛྲའི་གསུང་འབུམ།
ལ་དཔྱད་མི་དགོས་པའི་གནད། སེམས་དག་པས་ཞེན་ཡུལ་ཀྱང་དག་ཚར་བ་ཡིན་དེའི་
གནད་ནི་གཟུགས་འཛིན་གཉིས་ལྟོས་གྲུབ་ཡིན་པས་གང་རུང་མེད་ན་མེད་མཉམ་ཡིན།
མདོར་ན་གཟུང་འཛིན་གཉིས་ཙནྡ་དང་དྲི་ལྟ་བུ་ཡིན་པས་སེམས་གཅིག་གི་ཐོག་ཏུ་འཇོག་
པར་ཡིན་ཏེ་དཔེར་ན་ཚོར་བ་དང་འདུ་ཤེས་བཞིན་ནོ། །སེམས་ཀྱི་གནས་ལུགས་སྐྱེ་འགཊ་
གཉིས་མེད་དམ་རིག་སྟོང་དབྱེར་མེད་འདི་ཐོག་མར་བྱུང་གནས་འགྲོ་འོང་བཙལ་དུས་ན་
ཐག་ལེགས་པར་ཆོད་ཅིང༌། བླ་མའི་བྱིན་གྱིས་ཀྱང་སེམས་ཉིད་སྐུ་གསུམ་གཉུག་མའི་ངོ་
འཕྲོད་ཡོད་ན། ད་ལྟའི་དྲན་པ་བྱུང་གནས་འགྲོ་གསུམ་གྱི་ཡེ་ནས་གྲོལ་བའི་སྐྱེ་འགགས་
གནས་གསུམ་དང་བྲལ་བར་རྫོགས་པ་ཆེན་་པོའི་དགོངས་པ་ཡེ་གྲོལ་དུ་ཡོད་པ་འདིས་ཚིམ་
ནས། སླར་བསྐྱལ་གྲོལ་མི་དགོས་ཤིང༌། དགག་སྒྲུབ་སེམས་ཀྱི་རོལ་པར་ཤར་ཚད་གཞི་
མེད་རྩ་བྲལ་དུ་ཐག་ཆོད་ནས་འཛིན་ཞེན་དང་བླང་དོར་མེད་པར་རིག་པའི་རྩལ་སྣང་ལ་སྤྱོད་
པར་ཡིན། དེ་ལྟར་གྱུར་ཚེ་གཞི་ཁྲེགས་ཆོད། ལམ་ཐོད་རྒལ་ཟེར་བ་རེད་པས་ལམ་ལྷུན་གྲུབ་
ཐོད་རྒལ་ལ་འཇུག་པ་ཡིན་ནོ། །གང་ལྟར་ཡང་། གཟུང་བའི་ཡུལ་གྱིས་མ་གོས་ཤིང་། །
འཛིན་པའི་རྟོག་པས་མ་བསླད་པ། །རིག་སྟོང་རྗེན་པར་བསྐྱང་བ་ནི། །སངས་རྒྱས་ཀུན་
གྱི་དགོངས་པའོ། །ཞེས་པ་ལྟར། སངས་རྒྱས་ཀུན་གྱི་དགོངས་པ་བསྐྱངས་ནས་དགོངས་
པའི་ཀློང་དུ་བཙན་སར་ཟིན་དགོས་པས་ན། ཕྱིའི་ཡུལ་དང་མ་འདྲེས། ནང་རེ་དོགས་ཆེད་
འཛིན་གཉེན་པོས་མ་བསླད་པར། རང་བབ་ཁ་ཡན་དུ་ཀློད་ལ་བཅོས་མེད་ཀྱི་དྲན་རིག་རྟེན་
མེད་དུ་མཉམ་རྗེས་རེས་འཇོག་མེད་པར་སྐྱོང་ཐུབ་དགོས་ལ། དེའང་ཡུལ་སྣང་ཡང་ཡུལ་
ལ་ཆེད་འཛིན་གྱིས་མ་བསྐྲད་ན། ཡུལ་སྣང་གིས་རིག་པ་ལ་གོས་མི་སྲིད་པས། རིག་པ་ཡུལ་
དང་མ་འདྲེས་པས་གཟུང་བའི་ཡུལ་གྱིས་མ་གོས་ཤིང༌། དྲན་རིག་ལའང་ཆེད་འཛིན་གྱི་
282

སློབ་མ་འགའ་ལ་གནང་བའི་ཞལ་གདམས།
གཉེན་པོས་མ་བསླད་ན་འཛིན་རྟོག་གིས་ཀྱང་གོས་པ་མེད་དེ། ཀུན་མཁྱེན་ཀློང་ཆེན་པས།
རེ་དོག་ཆེད་འཛིན་ཞིག་ན་རྣལ་མའི་དོན། །སུས་ཀྱང་བཅོས་སུ་མེད་ཀྱི་གཞི་བྲལ་ངང་། །
དམིགས་བསམ་གདོད་ནས་དག་པར་ཤེས་པར་བྱ། །ཞེས་དང༌། མ་གཅིག་སྤྲུལ་སྐུའི་ཞལ་
ནས། །གང་ཡང་ཡིད་ལ་མ་བྱས་ན། །གོལ་ས་ལྟུང་བ་ཅི་ལ་འབྱུང༌། །ཆོས་སྐུ་བྱང་ཆུབ་ཐེ་
ཚོམ་མེད། །བསྒོམ་གྱི་ནང་ན་དེ་ཉིད་མཆོག །འདུ་ཤེས་རྣམ་པར་ཤིག་ལ་ཞོག །ཅེས་དང་།
ས་ར་ཧས། ཀྱེ་མ་འདོད་པའི་དངོས་པོ་གང་ལའང་ཁྱོད་ཉིད་ཆགས་མ་བྱེད། །གལ་ཏེ་ཆགས་
པར་བྱ་བའི་ཡུལ་ལ་ཡིད་ཆགས་ན། །འདི་ནི་བདེ་ཆེན་སེམས་མཆོག་གཟིར་བའི་ནད་རབ་
སྟེ་༑ ༑དྲི་མ་མེད་པའི་སེམས་ལ་འདོད་པའི་མཚོན་གྱིས་བཏབ། །ཞེས་དང༌། ཏཻ་ལོ་པའི་ཞལ་
ནས། བུ་སྣང་བས་མི་འཆིངས་ཞེན་པས་འཆིང༌། །ཞེན་པ་ཆོད་ཅིག་ན་རོ་པ། །ཞེས་དང༌།
ས་སྐྱའི་ཞེན་པ་བཞི་བྲལ་ལས། འཛིན་པ་བྱུང་བ་ལྟ་བ་མིན། །ཞེས་དང་། བཀའ་བརྒྱད་
ཡོངས་འདུས་ལས། གང་ལ་ཆེད་དུ་འཛིན་པ་དེ། །བདུད་རྣམས་ཀུན་གྱི་དཔྱིད་ཡིན་ཏེ། །
ཞེས་གསུངས་པའི་ཕྱིར་རོ། །དེ་ལྟར་གཟུང་འཛིན་ཕྲ་རགས་ཀྱིས་མ་བསླད་པའི་རིག་སྟོང་
རྗེན་པའི་ཡེ་ཤེས་ཆོས་ཉིད་ཀྱི་དྲན་པས་བསྐྱངས་རྒྱལ་བའི་ལམ་ཡིན་ནོ། །ཀུན་མཁྱེན་
འཇིགས་བྲལ་གླིང་པས། རྣམ་རྟོག་སྔ་ཕྱིར་བར་གསལ་ཧྲིག་ལ་ལྟ་བ་དེ་ཐོག་མའི་སྐྱོང་ཚུལ་
ཡིན། ད་ནི་དྲན་འཛིན་གྱི་ཤེས་པ་སླེབས་མ་ཐག་སྟོང་མི་སྟོང་དང་གསལ་ལ་རྗེན་རྗེན་ལ་
སྒོམ་དུ་ཞེན་པ་སྤངས། དྲན་ཙམ་དེ་ག་ལ་མ་ཡེངས་མི་སྒོམ་པ་ཟབ། དེ་ལས་གང་ཤར་ཡང་
ཤར་བའི་འཕྲོ་མ་མཐུད། ཤར་མཁན་གྱི་སེམས་ལ་ལྟོས་རང་ས་རུ་ལྷོད་དེ་ཞོག །སྒོམ་གྱི་
མདོ་འགག་ཡིན། ཞེས་དང༌། རྫོགས་པ་ཆེན་པོའི་ཁྱད་ཆོས་དྲན་པས་ནམ་སླེབས་ཚེ་དེ་ག་
གཅིག་པུས་ཆོག་པར་བྱས་ནས་དྲན་པའི་རྒྱུན་བསྐྱངས། ཐ་མལ་གྱི་ཤེས་པ་སེམས་ལ་བློས་
283

ཀུན་མཁྱེན་ཀརྨ་བཛྲའི་གསུང་འབུམ།
བྱས་ཀྱིས་བསྒྱུར་བཀོད་སྤུ་ཙམ་མ་སོང་བ་དེ་ཉིད་རང་ཀ་དག་གི་དགོངས་པ་ཡིན་ཏེ་སོགས་
ནས་ད་སྒོམ་བྱེད་དགོས་སྙམ་པའི་དྲན་པ་སླེབས་མ་ཐག་པའི་རིག་པ་སྐད་ཅིག་མ་དེ་གའི་
རྒྱུན་བསྐྱངས་ན་ནོར་འཁྲུལ་དང་གོལ་ཤོར་མེད། འཁོར་བར་འཁྱམས་མཁན་མ་རིག་པ་
ཡིན་པས་དྲན་པ་དེ་ངོས་ཟིན་ན་མ་རིག་རང་སངས་ཡིན། དྲན་པ་དེ་གའི་ངང་ནས་རྣམ་རྟོག་
ཅི་ལྟ་བུར་ཤར་ན་ཡང་། ད་རེ་འདི་འདྲའི་འཆར་ཀྱིན་འདུག་བསམ་མཁན་གྱི་དྲན་པ་གཅིག་
པོ་དེ་ཀ་ངོས་ཟིན་པར་བྱས། རྗེས་སུ་འབྲངས་བ་དང་རྟོག་དཔྱོད་གཏོང་བ་གང་ཡང་མ་བྱས་
པས་རྣམ་རྟོག་རང་གྲོལ་དུ་འགྲོ་བའམ་མ་ཚད་སོགས་དང་ཆོས་སྐུ་རང་མལ་དུ་ཟིན་འགྲོ་བ་
ཡིན། །ཞེས་གསུངས་སོ། །དེས་ན་ཀ་ནས་དག་པའི་ཤེས་པ་ལ་བསྒྱུར་བཀོད་སྤུ་ཙམ་མ་
སོང་བ་འདི་ག་དྲན་པའི་རྒྱུན་གྱིས་བསྐྱངས་པ་དེ་ག་གཅིག་པུས་ཆོག །དེའི་ངང་ནས་རྣམ་
རྟོག་ལམ་དུ་ཁྱེར་ལུགས་ཀྱང་གོང་ལྟར།.གང་ཤར་ངོས་ཟིན་ཤར་མཁན་རང་ཐོག་ཏུ་བཞག་
པར་ཡིན། ཕྱི་སྣང་བ་ནི་མ་འགགས་ཀྱང་དེར་འཛིན་མེད་པའི་ཆོས་ཉིད་ལ་གནས་པ་ཉིད་
གོམས་པར་གྱུར་པ་ལ་ཤར་གྲོལ་དུས་མཉམ་དུ་དག་ནས་སྣང་སེམས་འདྲེས་པ་རང་བཞིན་
རྫོགས་པ་ཆེན་པོའི་ལམ་ལ་ནོར་བ་ཡིན་གསུངས། དེས་ན་སྣང་བས་འཆིངས་གྲོལ་གང་ཡང་
མི་བྱེད་པས། སྣང་བ་དགག་སྒྲུབ་མི་བྱེད་རང་སར་བཞག །རྟོག་པ་དྲི་མའི་ཆུ་དེ་དྭངས་སུ་
བཅུག་པ་ཡིན་ཏེ། ལེའུ་བདུན་མར། འདི་ལྟར་མིག་གི་ཡུལ་དུ་སྣང་བ་ཡི༔ ཕྱི་ནང་སྣོད་
བཅུད་དངོས་པོ་ཐམས་ཅད་ཀུན༔ སྣང་ཡང་བདག་འཛིན་མེད་པའི་ངང་ལ་ཞོག༔ གཟུང་
འཛིན་དག་པ་གསལ་སྟོང་ལྷ་ཡི་སྐ༔ ཞེས་དང༌། འདི་ལྟར་རྣ་བའི་ཡུལ་དུ་གྲགས་པ་ཡི༔
སྙན་དང་མི་སྙན་འཛིན་པའི་སྒྲ་རྣམས་ཀུན༔ གྲགས་སྟོང་བསམ་མནོ་བྲལ་བའི་ངང་ལ་ཞོག༔
གྲགས་སྟོང་སྐྱེ་འགག་མེད་པ་རྒྱལ་བའི་གསུང་༔ ཞེས་དང་། འདི་ལྟར་ཡིད་ཀྱི་ཡུལ་དུ་
284

སློབ་མ་འགའ་ལ་གནང་བའི་ཞལ་གདམས།
འགྱུར་བ་ཡི༔ ཉ